**Matusa Barros Arias de Castro**, nada en Vigo o 27 de marzo de 1954, é unha artista galega.

Traxectoria
-----------

Terceira dos sete fillos do médico pediatra Guillermo Barros Cuiñas e de Asunta Arias de Castro Sánchez, profesora de piano no Conservatorio de Música de Vigo. En 1974 deixou a universidade e un traballo permitiulle empezar a viaxar polo mundo. A finais dos 70 volveu aos estudos e graduouse en Artes aplicadas na Escola de Artes Mestre Mateo en Santiago de Compostela. A partir de aí elixiu a súa formación asistindo a cursos e obradoiros. Así, desde a XIII Experiencia de Tecnoloxía e Escola Libre do Seminario de Estudos Cerámicos de Sargadelos (1984), obradoiros de vídeo e televisión da Universidad Internacional Menéndez Pelayo (UIMP) na Coruña (1986-87), de realidade virtual na (QUAM 95) Quincena de Arte de Montesquiu (Barcelona), de artes visuais no Centro Galego de Arte Contemporánea (1997), de cibercultura na UIMP en Santander (1999) e unha serie de cursos de informática entre outros, orientaron o seu interese pola imaxe cara á fotografía, o vídeo, a escultura e o net.art.

En 1984 asistiu ao I Festival Nacional de Vídeo no Círculo de Belas Artes de Madrid que lle descubriu o mundo do vídeo, o seu primeiro traballo escrito publicado este mesmo ano titúlase así. En 1988 recibiu unha bolsa da Consellería de Economía e Industria da Xunta de Galicia que sufragou gran parte da súa primeira cámara e comezou a crear a súa propia videografía. En 1995 a H. Associació per a les Arts Contemporànies outórgalle unha bolsa para a súa estancia en Montesquiu para a Quam e en 1999 a UIMP outórgalle unha bolsa para a súa estancia en Santander. Ao mesmo tempo fixo traballos de xestión no mundo da arte, organizando mostras de vídeo entre outros. En 1990 creou o taller de vídeo experimental Freecauce. Colaborou en prensa e revistas especializadas e autoeditou un libro de poesía en castelán titulado *Allí en la sombra* (1998), tamén desenvolveu actividade docente.

Participou  en festivais de vídeo e exposicións de artes visuais en Galicia, Madrid, Euskadi, Cataluña, Andalucía, Francia, Alemaña, Inglaterra, Estados Unidos de América, Portugal e na World Wide Web.

Notas
-----

1. ↑  Barrera, Feliciano, ed. (2002). "Barros Arias-Castro, Matusa". *Gallegos. Quién es quien en la Galicia del siglo XXI* (en castelán). Santiago de Compostela: *El Correo Gallego*. p. 59-60. ISBN 84-8064-113-4.
2. ↑  Árbol genealógico Familia Barros
3. ↑  "Mundo del vídeo", *Tintimán*. 1984
4. ↑  Videografía
5. ↑  *Allí en la sombra* poesía 1998
6. ↑  Documentación na Páxina oficial-curriculum
7. ↑  MediaNoche 1355 Park Avenue (at East 102nd Street)New York NY 1002
8. ↑  Metrópolis "Portas Abertas" RTVE
9. ↑  Spill » Forward Online Exhibition

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Matusa Barros Modificar a ligazón no Wikidata*** |

### Bibliografía

* Santos Gayoso, E. ed. (1990). *Historia de la prensa gallega, 1800-1986*. Ediciós do Castro. p. 853. ISBN 84-7492-489-8.
* *A arte inexistente : as artistas galegas do século XX : Auditorio de Galicia, setembro/novembro, 1995.* Santiago de Compostela: Auditorio de Galicia. [1995]. ISBN 8488484240. OCLC 431459279.
* Matusa Barros. Creadoras, Diputación de Pontevedra.
* Sobrino Manzanares, María Luísa, ed. (2015). *Arte + mulleres : creadoras galegas* (PDF). Santiago de Compostela. ISBN 9788492923656. OCLC 945913655. Arquivado dende o orixinal o 26 de outubro de 2020.
* Rueda Alonso, Margarita, ed. (2003). *Guía de artistas de Galicia*. [Santiago de Compostela]: Xunta de Galicia. ISBN 8445335073. OCLC 62316916.
* Fernández, Angel (25/4/1997). "Mujeres tras la cámara". *El Mundo*. (require subscrición (?)).

### Ligazóns externas

* Páxina oficial
* Deputación de Pontevedra
* Rob Myers. Furtherfield. 2010 *(en inglés)*
* Quincena de arte de Montesquiu: análisis de una experiencia docente

|  |  |
| --- | --- |
| Control de autoridades | 
* Wd: Q29840227
* WorldCat
* VIAF: 86807148
* BNE: XX1114792
* Dialnet: 3174811

 |